**Arttu Hyry** (s. 6. huhtikuuta 2001 Oulu) on suomalainen jääkiekkoilija, joka edustaa SM-liigajoukkue Oulun Kärppiä. Hän on pelipaikaltaan keskushyökkääjä, mutta Hyry osaa pelata myös laidassa. Hän laukoo oikealta. Kärppien entinen urheilutoimenjohtaja Harri Aho on kuvaillut Hyryä pelityyliltään voimahyökkääjäksi.

Ura
---

### Seuraura

Hyry on Oulun Kärppien kasvatti. Kauden 2016–2017 hän pelasi suurimmaksi osaksi Kiimingin Kiekko-Poikien ja Kiekko-Laserin C-nuorten yhdistelmäjoukkueessa, mutta osan kaudestaan myös KKP:n U17-junioreissa. Kauden 2017–2018 Hyry pelasi Kiekko-Laserin B-nuorissa, joiden paras maalintekijä hän oli 14 osumallaan. Kaudeksi 2018–2019 Hyry palasi Kärppiin ja hän siirtyi seuran B-nuoriin. Hyry jakoi kuudella osumallaan koko B-nuorten SM-sarjan pudotuspelien maalipörssin voiton Ässien Leevi Viitalan kanssa. Kaudella 2019–2020 hän edusti Kärppien A-nuoria myös Junior Club World Cupissa, joka päättyi pronssiin.

Kaudella 2020–2021 Hyry nousi Kärppien U20-joukkueen kapteenistoon. Hän debytoi myös SM-liigassa, jossa Hyry pelasi kolme runkosarja- ja yhden playoff-ottelun ilman tehopisteitä. Hän teki liigadebyyttinsä 4. marraskuuta 2020 Hämeenlinnan Pallokerhoa vastaan, kun Kärppien hyökkäyksestä oli sivussa maajoukkuekomennusten vuoksi Otto Karvinen ja Aku Räty. Hyry merkittiin joukkueen kolmosketjun oikeaan laitaan Tino Metsävainion ja Aleksi Mustosen viereen. Hän sai ottelussa jääaikaa 9.05 minuuttia ja Hyry keräsi teholukeman –1. Hänen keskimääräinen luistelunopeutensa 35,88 km/h mitattiin koko ottelun parhaaksi.

Toukokuussa 2021 Hyry teki Kärppien kanssa kaksivuotisen SM-liigasopimuksen. Elokuussa seura lainasi hänet toistaiseksi voimassa olevalla sopimuksella Mestis-joukkue Kokkolan Hermekseen, jossa Hyry pelasi alkukaudella 2021–2022 kaksi runkosarja- ja neljä Suomen Cupin ottelua. Kauden edetessä hän lopulta murtautui Kärppien SM-liigajoukkueeseen, jossa Hyryn varsinainen tulokaskausi toi 43 runkosarjaottelussa tehot 4+5=9 ja seitsemässä playoff-ottelussa kaksi maalia. Hän teki liigauransa avausmaalin kauden viidennessä ottelussaan 23. lokakuuta 2021 Helsingin IFK:ta vastaan. Jouko Kämäräinen valitsi Hyryn ottelun Alumnien tähtien kolmostähdeksi. Huhtikuussa 2022 hänen sopimustaan Kärppien kanssa jatkettiin kahdella vuodella kevääseen 2025 saakka.

Kaudella 2022–2023 Hyry pelasi pääasiassa keskushyökkääjänän pelipaikalla nelosketjussa. Hän teki runkosarjassa 46 ottelussa tehot 9+4=13. Hyryn kauteen mahtui myös kaksi aivotärähdystä, joista ensimmäisen hän sai lokakuun lopulla. Paluuottelussaan marraskuun alussa Hyry kuitenkin sai toisen aivotärähdyksen, joka piti hänet yli kuukauden sivussa.

### Maajoukkueura

Hyry on pelannut Suomen A-maajoukkueessa kuusi ottelua tehopistein 2+2=4. Hän teki A-maajoukkuedebyyttinsä 14. joulukuuta 2023 Swiss Ice Hockey Gamesin Prahan O2 Arenassa pelatussa avausottelussa Tšekkiä vastaan. Hyry merkittiin Suomen nelossentteriksi laidoilleen Saku Mäenalanen ja Miikka Salomäki. Ensimmäisen A-maajoukkuemaalinsa hän teki turnauksen päätösottelussa 17. marraskuuta 2023 Zürichissä isäntäjoukkue Sveitsiä vastaan.

Muuta
-----

Hyry opiskelee tuotantotaloutta Oulun yliopistossa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2019–2020 | Kärpät | A-SM | 48 | 12 | 6 | 18 | 4 | 1 | 0 | 0 | 0 | 2 |
| 2020–2021 | Kärpät **(A)** | U20-SM | 36 | 10 | 10 | 20 | 2 | 5 | 1 | 0 | 1 | 0 |
|  | Kärpät | SM-liiga | 3 | 0 | 0 | 0 | 0 | 1 | 0 | 0 | 0 | 0 |
| 2021–2022 | Kärpät | SM-liiga | 43 | 4 | 5 | 9 | 4 | 7 | 2 | 0 | 2 | 0 |
|  | Hermes | Mestis | 2 | 0 | 0 | 0 | 0 | – | – | – | – | – |
| 2022–2023 | Kärpät | SM-liiga | 46 | 9 | 4 | 13 | 8 | 3 | 0 | 0 | 0 | 0 |
| 3 kautta | yhteensä | SM-liiga | 92 | 13 | 9 | 22 | 12 | 11 | 2 | 0 | 2 | 0 |
| 1 kausi | yhteensä | Mestis | 2 | 0 | 0 | 0 | 0 | – | – | – | – | – |

Lähteet
-------

* Arttu Hyry The Internet Hockey Databasessa (englanniksi)
* Arttu Hyry Eurohockey-sivustolla (englanniksi)
* Arttu Hyry *Elite Prospects*. Everysport Media Group AB.  (englanniksi)

### Viitteet

1. ↑  Honkamaa, Tiia: Haastattelussa Arttu Hyry | "Elän aika hetkessä ja minusta tuntuu että se on toiminut hyvin" *youtube.com*.  16.2.2023. Oulun Kärpät Oy. Viitattu 2.5.2023.
2. ↑  Savonen, Ilari: NHL-seurat jahtaavat Jukka Jalosen ylistämää liigasensaatiota *MTVuutiset.fi*.  5.3.2024. Telia Company AB. Viitattu 5.3.2024.
3. ↑  Kärppien Arttu Hyry kiiruhti hitaasti ja löi läpi Liigassa *Liiga.fi*. Liiga.fi. Viitattu 28.12.2023. (englanniksi)
4. ↑  Tilastot - Arttu Hyry - Kausi 2022-2023 *Liiga.fi*. Viitattu 10.12.2021.
5. 1 2 3 4 5 6  Arttu Hyry *Elite Prospects*. Everysport Media Group AB.  (englanniksi)
6. 1 2  Konkarihyökkääjä Aaltonen jatkaa Kärpissä, myös kuudelle nuorelle liigasopimukset *Jatkoaika.com*.  28.5.2021. Jatkoaika r.y. Viitattu 28.5.2021.
7. ↑  Elite Prospects - Kiekko-Laser U18 *eliteprospects.com*. Everysport Media Group AB. Viitattu 5.11.2020. (englanniksi)
8. ↑  Elite Prospects - U18 SM-sarja Stats 2018-2019 *eliteprospects.com*. Everysport Media Group AB. Viitattu 5.11.2020. (englanniksi)
9. ↑  Kärpät - HPK, 4.11.2020 *liiga.fi*.  4.11.2020. Jääkiekon SM-liiga Oy. Viitattu 5.11.2020.
10. ↑  Kärpät - HPK, 4.11.2020 *liiga.fi*.  4.11.2020. Jääkiekon SM-liiga Oy. Viitattu 5.11.2020.
11. ↑  Otteluseuranta *liiga.fi*.  4.11.2020. Jääkiekon SM-liiga Oy. Viitattu 5.11.2020.
12. ↑  Seppä, Lassi: Kärpät lainaa nuoret hyökkääjänsä Hermeksen riveihin *Jatkoaika.com*.  18.8.2021. Jatkoaika r.y. Viitattu 18.8.2021.
13. ↑  Kärpät - HIFK, 23.10.2021 *liiga.fi*.  23.10.2021. Jääkiekon SM-liiga Oy. Viitattu 24.10.2021.
14. ↑  Honkamaa, Tiia: Kärppien ensi kauden joukkue alkaa hahmottua − Joonas Kemppainen palaa Ouluun *Jatkoaika.com*.  27.4.2022. Jatkoaika r.y. Viitattu 6.5.2022.
15. ↑  Honkamaa, Tiia: Arttu Hyry on hakenut lisää oveluutta hyökkäyspäähän: "Silloin pääsisi käyttämään laukausta enemmän" *Jatkoaika.com*.  7.1.2023. Jatkoaika r.y. Viitattu 2.5.2023.
16. ↑  Tilanne 11.2.2024
17. ↑  Leijonat avaa Sveitsin EHT:n Prahassa - Leijonien kentälliset klo 19 Tshekki-otteluun *leijonat.fi*.  14.12.2023. Suomen Jääkiekkoliitto ry – Finlands Ishockeyförbund rf. Viitattu 20.12.2023.
18. ↑  Maalikooste: A-maajoukkue päätti EHT-turnauksensa voitolla Sveitsiä vastaan *leijonat.fi*.  18.12.2023. Suomen Jääkiekkoliitto ry – Finlands Ishockeyförbund rf. Viitattu 20.12.2023.
19. ↑  Pulkkinen, Aki-Petteri: Arttu Hyry, 22, oli kotona pelaamassa pleikkaria ja sai puhelun, joka lamaannutti – "Päässä ei liikkunut mitään" *is.fi*.  14.12.2023. Sanoma Media Finland Oy. Viitattu 20.12.2023.

Kärpät – SM-liiga
4 Kivistö |
9 Berglund |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
21 Gunler |
22 Peltonen |
23 Kemppainen |
25 Paaso |
27 Korpimäki |
29 Alasiurua |
31 Vedenpää |
33 Karhunen |
41 Koivunen |
42 Viita |
48 Antonen |
51 Harjula |
52 Koivisto (**A**) |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
91 Bunnaman  

Valmentajat Mäntymaa – Manner – Sihvonen – Hilli – Jaakola